stanford-oval/wikipedia huggingface dataset:
תרבות ברזיל
השפעות > השפעות נוספות

ההשפעה היהודית - יהודים רבים הגיעו ממזרח אירופה אל ברזיל בימי ההגירה במאה התשע עשרה, הקהילה היהודית בברזיל חזקה ובעלת ההשפעה רבה, וחלקם הגדול מתרכז בסאו פאולו. יהדות סאו פאולו היא השנייה בגודלה בכל אמריקה הלטינית רק לבואנוס איירס. מלבד סאו פאולו קיימות קהילות יהודיות גדולות בפורטו אלגרה, קוריטיבה, ריו דה ז'יינרו ובערים רבות נוספות. בברזיל מספר גדול של בתי כנסת, והתרבות יהודית מפותחת ומשפיעה גם על המטבח באזורים בהם הקהילה חיה.
ההשפעה הערבית - במהלך הזמן הגיעו גם מוסלמים (בעיקר ערבים) אל ברזיל, חלקם הגדול נמצא במדינות פרנה וסאו פאולו אך גם בפורטו אלגרה, מנאוס ובאהיה. רובם המוחץ של המהגרים הערבים לברזיל מגיעים מלבנון וסוריה אך יש מהגרים גם מעיראק, מרוקו, ממדינות הסהרה, מצרים ופלשתינאים. לערבים השפעה על המטבח המקומי שאליו נכנסו חומרי גלם מזרח תיכוניים כגון שמן הזית, ומאכלים ים תיכוניים כגון הקובה שקיימת בברזיל בגרסה מעט שונה. בנוסף לכך, קיימת רשת מזון גדולה מאוד שמוכרת מזון מזרח תיכוני בשם חביביס. בסאו פאולו, קוריטיבה ופוז דה איגואסו ישנן קהילות מזרח תיכוניות גדולות, וניתן למצוא שם שפע מסעדות ערביות, מוזיקה מזרחית ומסגדים. ההשפעה הערבית קיימת גם בתחומי הכלכלה והאומנויות כשמהגרים ערבים רבים עוסקים בתחומים אלה.
אמנויות הבמה > מוזיקה

מוזיקה ברזילאית היא מושג רחב היקף וקיים קושי להעניק לה מאפיינים אחידים. את המוזיקה בברזיל ניתן לחלק למוזיקת פולקלור מסורתית ששאובה ממסורת עממית, ומוזיקה ברזילאית של המחצית השנייה של המאה העשרים שמושפעת מהמוזיקה הפופולרית העולמית עם נגיעות אתניות ברזילאיות.
מבין סגנונות הפופ ניתן למנות את: הבוסה נובה, והאמ פי בה (שדווקא שאפה לבודד את המוזיקה הברזילאית מהשפעות זרות על אף שהייתה מושפעת מהם) טכנו ברגה, אשה באייה, פאנקי קריוקה, רוק ברזילאי, האמ פה בה המודרני, רוק סרטנג'ו, פופ-פוהו, פגוז'י ובלדות פופ.
אמנויות הבמה > קולנועּ

תעשיית הקולנוע הברזילאי היא תעשייה קטנה באופן יחסי, והייתה מושבתת לאורך זמן במאה העשרים בה ברזיל נשלטה על ידי משטרים דיקטטוריים שהחילו בה צנזורה קשוחה. בנוסף, סבל שוק הקולנוע מהזנחה ודיכוי של הממסד הברזילאי. למרות כל זאת, הצליח הקולנוע הברזילאי להביא מספר נכסי צאן ברזל לעולם כמו אורפאו נגרו, דונה פלור נשואה לשניים, נשיקת אשת העכביש ועוד.
בשנות האלפיים חל שיפור במצב הכלכלי של ברזיל וקיימת נכונות גדולה יותר להשקיע בנושא הקולנוע. החל משנות האלפיים יוצאים סרטים ברזילאיים שזוכים להצלחה עולמית כגון עיר האלוהים ויחידת עילית. סרט נוסף שזכה להכרה עולמית היה קרא לי בשמך המספר על רומן להט"בי. החל מהעשור הראשון של המאה העשרים ואחת נעשות הפקות הוליוודיות בברזיל.
מלבד התעשייה הקולנועית, קיימת בברזיל תעשייה משגשגת של נובלות (דרמות ארוכות בהמשכים) שנחשבת למצליחה ביבשת.
אמנויות הבמה > מחול

המחול הוא אחד מסממני התרבות הבולטים ביותר של ברזיל, הריקוד אינו נועד אך ורק למטרות שחרור והנאה, המחול הוא דרך ביטוי אומנותי ונפשי שלה אינדיבידואל הברזילאי בחברה, וגם נועד לצרכים רבים מאוד כמו ביצוע טקסים, הצגות המבטאות את המורשת התיאטרלית של המדינה, פולחן דתי, תחרויות אומנותיות שונות והצגת מיתוסים וסיפורים עממים שוני.
המגוון בסגנונות הוא עצום בגדלו, קיימים ריקודים בזוגות, ביחידים, בשלישיות וריקודים קבוצתיים, לכל סגנון מחול רפרטואר מוזיקלי רחב, חוקים כוריאוגרפים מדויקים מאוד ואוסף עשיר מאוד של תלבושות מותאמות, אבזרים שונים, קישוטים צורניים וכלי נגינה.
אמנות חזותית > ציור

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
הציור הוא אחת מהאומנויות המפותחות בברזיל. בברזיל נמצאה אמנות פרה-היסטורית הכוללת בעיקר שרידים של כלי חרס, פסלים וציורי קיר. פרטים מהתרבות האינדיאנית הפרה-קולוניאליסטית נמצאו בעיקר באתרים ארכאולוגיים שונים בצפון המדינה.
בברזיל יש מורשת גדולה בתחום האמנות פלסטית. מהבארוק התפתחה מסורת עשירה של בניית קישוטים ועיטורים בכנסיות קולוניאליות, במיוחד אלה הממוקמים בבאהיה, פרנמבוקו ובמיוחד במינאס ז'ראיס, האמן אטאיז'י נחשב למאסטר של תקופה זו. במאה התשע עשרה, עם הקמת בית הספר לאמנויות, החלו לקום תנועות של ציירים במסגרת אקדמי שנתנו מקום לדורות של אמנים רבים שהפכו בולטים, ואלה נחשבים כיום לבין הטובים שהיו בהיסטוריה של ברזיל, כמו ויקטור מיירלס, פיטר מאלכסנדריה, פדרו אמריקו רודולפו אמאדאו ואחרים. עם כניסתו של מודרניזם בתחילת המאה העשרים, ברזיל ואחרי התנועה הבינלאומית לחידוש אמנויות ויוצרים.
כאמור המאה השבע עשרה והמאה השמונה עשרה מאופיינים ביבוא של סגנון הרוקוקו והבארוק ומרכז האמונות בברזיל הייתה אמונות דתית, במאה התשע עשרה התחזק מאוד מעמד הבורגנים והאוליגרכים בעקבות בומים כלכלים והחלה תקופת חילון בציור ובאמונות בכלל. תקופה רומנטית ציורים שמתעדים את חיי היומיום הפשוטים, ריאליזם ונטרוליזם.
במאה העשרים החלו להיכנס זרמים אומנותיים כמו מודרניזם, קוביזם ועוד יצירות שהושפעו מיצירות נוספות של פיקאסו ושל דאלי.
בשנות העשרים קמה התנועה האנתרופופז'ית שהאמינה בשילוב של אמונות עממית עם אמונות גבוהה ונצרו יחסי גומלין בניהם. שנות השישים והשבעים היו שנים סוערות ויצריות ויצירות רבות היו בעלי משמעות פוליטית מרומזת ולברזיל חדרה האמונות האבסטרקטית, והפופ הארט.
אמונות נוספת שנחשבת לעממית היא אמונות נאיבית, האמונות הנאיבית משמעותית מאוד בברזיל ואפשר למצוא במדינה אוספים רבים.
אמנות חזותית > פיסול

תחום הפיסול גם הוא תחום אומנות בולט בברזיל ויש לו שורשים רבים והשפעות מהרבה מאוד מקומות בעולם.
פריחה בברזיל בתחום הפיסול החלה בתקופת הבארוק, עם עיצובן של כנסיות ופסלים רבים בברזיל שמהווים נכסי מורשת. במחצית הראשונה של המאה תשע עשרה חלה נסיגה בתחום הפיסול במדינה, ופריחה מחודשת החלה בעשורים האחרונים של המאה, בעיקר בזכות "האקדמיה הקיסרית לאמנויות יפות של ברזיל" והביצועים של רודולפו ברנרדילי (פור'). במאה העשרים המשיך תחום הפיסול במגמת הפריחה שלו עם אמנים רבים שהחלו גל אומנותי חדש.
בברזיל מורשת עשירה ומגוונת של אומנות פיסול, אך ממחצית המאה העשרים ואילך החלו האמנים הברזילאים ליצור צורות נוספות של אמנות חזותית שמשכו את תשומת לבם של אמנים שונים. תחומי האמנויות שהתפתחו במיוחד במאה העשרים היו בעיקר תחריט וקרמיקה אומנותית. אלה הביאו את האומניות בברזיל לשגשוג ולתודעה עולמית.
אמנות חזותית > ארכיטקטורה

האדריכלות הברזילאית בתקופה הקולוניאלית הושפעה מאוד מהסגנון המנואליני הפורטוגזי, אם כי הותאמה לאקלים הטרופי. העיר אורו פרטו שבמדינת מינאס ז'ראיס מכילה דוגמאות רבות שהשתמרו היטב למבנים הנבנו בסגנון זה.
במאות מאוחרות יותר החלו אדריכלים ברזילאים להיות מושפעים יותר ויותר ממדינות אחרות כגון צרפת וארצות הברית ובסופו של דבר פיתחו סגנון משלהם שנודע ברחבי העולם. בירת ברזיל, ברזיליה היא הדוגמה הבולטת ביותר לאדריכלות ברזילאית מודרנית והאדריכל הנודע ביותר בזרם הוא אוסקר נימאייר. נימאייר זכה בפרס פריצקר לאדריכלות בשנת 1988 ובשנת 2006 הוענק הפרס לאדריכל הברזילאי פאולו מנדס דה רושה.
בעשורים האחרונים, אדריכלות הנוף הברזילאית תשומת לב מסוימת מרחבי העולם. מקומות בולטים הנודעים הם טיילת הקופקבנה בריו דה ז'ניירו ופארק איבירפוארה בסאו פאולו.
ספרות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
הספרות הברזילאית גדושה מאוד, התפתחה בתחילת המאה התשע עשרה בעיקר בתחום הספרות הריאליסטית והתנועה הרומנטית.
הספרות הברזילאית החלה כבר ב-1500 בכתבים למלך הפורטוגלי ועסקה בעיקר בטקסים דתיים ובפולחן נוצרי, הספרות התרחבה במאה השמונה עשרה במינאיס ג'ראייס ונכתבו יצירות בעיקר בסגנון הספרות הרומנטי שהילל את נופי ברזיל חיי העם הפשוט ועוד.
בשנת 1836, השפיעה זרם הרומנטיקה על הספרות הברזילאית ובתקופה זו, בפעם הראשונה, הספרות רכשה מאפיינים של זרמים בספרות אירופית. הרומנטיקה הברזילאית הביאה לגדולה אמנים כמו ג'וז'ה ד אלינסר והללה את היופי הטבעי של ברזיל והילידים.
אחרי הרומנטיקה, הגיעה הריאליזם ובלטו יצירותיהם של מצ'אדו דה אסיס (מייסד האקדמיה הברזילאית של אותיות).
שבוע האמנות המודרני המסורתי נחל ב-1922 ופתח דרכים חדשות לספרות הברזילאית. ועלו שמות חדשים כאוסוולד דה אנדרדה וחורחה אמאדו. המאה העשרים ראתה גם את הופעתה של אוהב של ג'ימראייס רוזה וקלאריס ליספקטור, שנקרא "סופרים נגנים", מופיעים בין הסופרים הגדולים של כל הברזילאים.
סופרים שזכו להכרה בינלאומית רחבה הם פאולו קואלו (חבר באקדמיה הברזילאית של אותיות) הוא הסופר הברזילאי המצליח ביותר.
בעידן הריאליסטי של המאה העשרים נכתבו יצירות העוסקות בעקיפין במצב החברתי ובמחאה חברתית בעיקר סופרים כגון ז'וזו אמדו.
סופרים אחרים בני זמננו נחשבים גם על ידי מבקרים וגם יש לי ביותר להצלחה מסחרית, כמו נלסון רודריגז, איגנטיוס,, ראובן פונסקה, לואיס פרננדו ואחרים.
הפואמה הברזילאית היא ענפה וכוללות מוסרת של כתיבת פואמות כמו ליאטורה ד'י קורדל שהם ספרונים שבהם נכבים פואמות בנושאים שונים כמו נופי ברזיל, אהבות, וגעוגועים. מיתולוגיה ועוד.
שפות

השפה הרשמית של ברזיל היא השפה הפורטוגזית כאשר הניב המדובר בברזיל שונה בתכלית מהניב המדובר בפורטוגל עצמה.
בברזיל שפות מיעוט רבות, שריד לתרבותם של הילידים ושל המהגרים הרבים למקום. ב-2010 היו בברזיל 305 קהילות ילידיות שדיברו 274 שפות שונות. בדרום ברזיל קיימות קהילות משמעותית של דוברי גרמנית (בעיקר ניב גרמני שנקרא Hunsrückisch) ושפות איטלקיות (בעיקר ממוצא ונציאני), שהושפעו מהשפה הפורטוגזית.
בשנותיה הראשונות של ההתיישבות בברזיל, שפות ילידים דוברו גם על ידי מתיישבים פורטוגזיים, שאימצו מעין שפה מעורבת המבוססת על שפת הטופי. עם זאת, במהלך המאה השמונה עשרה, השפה פורטוגזית הפכה רשמית בברזיל, והאימוץ הנרחב שלה גרם להיעלמותן של השפות הילידיות. במשך מאות השנים, השפות האינדיאניות הושמדו או התערבבו בתרבות קולוניאליסטית השולטת. כיום נפוצות שפות הילידים בעיקר בצפון המדינה ובמערבה כשהשפה המדוברת ביותר היא שפת הטופי-גוואראני.
במהלך המאה העשרים ואחת נעשים מאמצים של הממשלה ושל המדינות הברזילאיות הפדרטיביות לנסות להחיות ולשמר את השפות הלידיות שנותרו, ולהפוך אותם לשפות רשמיות במדינות ברזיל השונות בהן הן מדוברות.
ספורט

הספורט נטמע עמוק בתרבות ובאורח החיים בברזיל ויש מגוון רחב של סגנונות ספורט פופולריים מאוד במדינה, הספורט הבולט הוא הכדורגל. ישנם עוד ענפים רבים מאוד כמו אמנויות לחימה ברזילאיות וזרות, כדורסל, כדורעף רגיל וחופים, ספורט ימי, ספורט מוטורי, אגרוף, ספורט אתגרי, טניס, ג'ודו, גולף, אתלטיקה קלה, ושחייה. למרות ההתלהבות העממית הברזילאית מהספורט, מתקשה ברזיל ברוב הענפים עקב שחיתות ממסדית וניהול גרוע.
ישנם מספר גדול של ענפי ספורט ייחודיים שפותחו בברזיל כמו כדורגל החופים, הקטרגל שהומצא באורוגוואי ופותח בהמשך בברזיל, פוצ'יוולי שהוא שילוב של כדורעף חופים עם כדורגל, ביריבול שהוא כדורעף המשוחק בתוך בריכה, פוצ'יבול סקו שזה פוצ'יוולי המשוחק בכדור זעיר במשטח מרוצף, ופטיקה שהוא משחק אינדיאני מסורתי הדומה לבדמינטון.
ברזיל ארחה אירועים בין לאומיים בספורט כמו אליפות העולם בג'ודו ב-1965, המשחקים הפאן-אמריקאיים ב-1963 וב-2007, מרוץ שנתי בסבב הפורמלה אחד, את מונדיאל 1950 ומונדיאל 2014 ואת המשחקים האולימפיים ב-2016.
מטבח

המטבח הברזילאי הוא אוסף של סגנונות בישול מאזורים שונים בברזיל. המושפע מהאוכולוסיות הרבות בברזיל: אינדיאנים, פורטוגלים, אפריקנים, איטלקים, ספרדים, גרמנים, סורים, לבנונים ואסיאתים. הארוחה הברזילאית הבסיסית מורכבת מאורז, שעועית ובשר. המאכל הלאומי של המדינה הוא הפייז'ואדה. אופי המאכלים משתנה מאוד מאזור לאזור וניתן לחלק את ברזיל לחמישה חלקים קולינריים:
צפון - האזור המכונה "אמזוניה" ונמצא מעל לקו המשווה, המיושב בעיקר על ידי אינדיאנים מקומיים או אנשים ממוצא אינדיאני ופורטוגזי הניזונים מדגים, מבטטות, מבוטנים, מדקלים ומפירות טרופיים.
צפון-מזרח - אזור חופי-מישורי ולצידו אזור בעל אקלים צחיח-למחצה. תבשילים לאזור אופייניים כוללים וטאפה (vatapá) מעין פולנטה של בוטנים ואגוזי קשיו קלויים, בצל, חלב קוקוס, שמן דקלים (דֶנדֶה) שום, מלח, זנגביל (ג'ינג'ר), קוקוס טחון, וצ'ילי. ומוקקה (תבשיל שכולל דג קורבינה או מאכלי ים עם פלפלים, עגבניות, כוסברה, בצל, וחלב קוקוס ושמן דקלים) ואקרז'ה (acarajé) - כופתאות העשויות משעועית לבנה ובצל המטוגנת בשמן דקלים וממולאת בחסילונים מיובשים, פלפל אדום וקארורו (תערובת של במיה מרוסקת, אגוזי קשיו טחונים, חסילונים מעושנים, בצל, פלפל ושום). המנה הבסיסית היא צלחת אורז לבן ושעועית שחורה אך מאכלים נוספים כוללים פארופה (farofa), פאסוקה (paçoca), קאנג'יקה (canjica), פאמוניה (pamonha), וקיבבה (quibebe). בשאר המישורים החופיים ישנה פחות השפעה אפריקנית על האוכל ומנות בסיסיות כוללות מאכלי ים, רכיכות, פירות טרופיים. פירות טרופיים הנאכלים באזור הצפון-מזרחי כוללים מנגו, פפאיה, גויאבה, תפוז, פסיפלורה, אננס, אנונה וקשיו (גם פרי וגם אגוז).
מרכז מערבי - אזור המרכז המערבי מכיל ברובו סוואנות וערבות. בתפריט דגים, בשר בקר, ובשר חזיר מהחוות העצומות של האזור, יחד עם סויה, אורז ותירס.
דרום-מזרח - אזור תעשייתי ומיושב בצפיפות. במינאס ז'ראיס כוללים התבשילים המקומיים תירס, בשר חזיר, שעועית, וגבינות מקומיות מבושלות ורכות. בריו דה ז'ניירו ובסאו פאולו, פייז'ואדה (מנת שעועית ובשר המבושלת בבישול איטי שמוצאה בעיר ריו דה ז'ניירו) היא מאכל פופולרי במיוחד בתור ארוחת צהריים של יום רביעי או שבת. גם תבשיל "אורז ושעועית" (arroz e feijão) נאכל לעיתים קרובות. באופן מסורתי, שעועית שחורה מכינים בריו דה ז'ניירו, שעועית חומה בסאו פאולו ואת שניהם מכינים במינאס ז'ראיס. מאכל טיפוסי נוסף בסאו פאולו הוא "Virado à Paulista", המכיל אורז, "tutu de feijão", המכיל שעועית, כרוב מבושל ובשר חזיר.
דרום - שטחה הגאוגרפי של דרום ברזיל כולל אזורים הררים של יערות אטלנטיים לחים, מישורי הפמפס ואזור הררי גבוה של יערות מחטניים ממוזגים. דרום ברזיל ידועה בסצנת הבשר שלה. המהגרים מאירופה (בעיקר מאיטליה ומגרמניה) הורגלו למזון המבוסס על חיטה והביאו עמם את היין, עלי ירק ומוצרי חלב למטבח הברזילאי.
דתות

בברזיל הפרה-קולוניאליסטית נפוצו בעיקרן דתות פאגאניות ילידיות כשהגדולה בהן ששרדה עד ימינו אנו היא דתם של אנשי הטופי-גוואראני.
במאה העשרים ואחת, ברזיל היא מדינה מגוונת מבחינת דתית וקיימת בה סובלנות דתית כלפי המאמינים בדתות השונות. עם זאת, קיים בה רוב ברור של מאמינים בדת הנוצרית (89% מאוכלוסיית המדינה) כשרובם נוצרים מהזרם הקתולי. הנצרות הקתולית הוגדרה כדת הרשמית של ברזיל בחוקת המדינה הרפובליקנית שהביאה ליצירתה של הרפובליקה הפדרלית של ברזיל המוכרת בימינו אנו.
השחורים שנלקחו בתקופת העבדות הביאו גם הם את המנהגים הדתיים שלהם, ששרדו את הדיכוי הקולוניאלי, והולידו את הדתות האפרו-ברזילאיות. הדתות האפרו-ברזילאיות מתערבבות במאה העשרים ואחת עם הנצרות הקתולית באופן הדוק יותר ויותר.
מלבד הנצרות והדתות האפרו-ברזילאיות, קיימות דתות נוספות שהגיעו לברזיל בזכות ההגירה ההמונית אליה כמו בודהיסטים ומאמיני דת השינטו שהגיעו מיפן, מוסלמים המונים כחצי מיליון בני אדם (בעיקרם מהגרים מהמזרח התיכון), יהודים שמספרם קרוב למאה אלף, וגם תנועות של ניאו פאגאניזם ואמונות ניו אייג' שונות.
במחצית השנייה של המאה התשע עשרה, החלו להתפשט בברזיל תנועות של ספיריטואליזם, שנכנסות לתרבות הברזילאית בעוצמה גדלה יותר ויותר. בסוף המאה העשרים החלה גדילה של אוכלוסיית הפרוטסטנטים בברזיל. בדומה לכך, מספר האנשים המגדירים את עצמם אתאיסטים גדל גם הוא.
פולקלור

הפולקלור הברזילאי מכיל מגוון רחב של אגדות עם, מסורות, אמונות לגבי דמויות ומקומות, עמים, מקצבים מוזיקליים, חגים, דתות, אמנויות לחימה, מילות סלנג, דיאלקטיים שפתיים וגופים ומוסדות תרבותיים שונים.
התרבות העממית הברזילאית היא תוצר של מאות שנים בהם מהגרים מכל רחבי העולם התיישבו בחלקים שונים במדינה וקיימו בה את תרבותם המקורית, כשבמהלך הזמן סופחו אליהם אמונות נוספות שייצרו לבסוף תרבות נבדלת וייחודית לברזיל.
יליד ברזילאי מצפון מזרח ברזיל
קפואירה, אמנות לחימה ברזילאית שפותחה על ידי העבדים האפריקנים
האוקטוברפסט בעיר איגרז'יניה שנמצאת במדינת ריו גראנדה דו סול
כלי נגינה פופולריים בברזיל
אצטדיון המרקנה בריו דה ז'ניירו
פייז'ואדה ברזילאית
פסל ישו הגואל, אחד מאתרי התיירות הידועים של ברזיל.
מרגוט פונטיין

| --- | --- |

 לידה:  18 במאי 1919 רייגייט, הממלכה המאוחדת 
 פטירה:  21 בפברואר 1991 (בגיל 71) פנמה סיטי, פנמה 
 שם לידה:  Margaret Evelyn Hookham 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השכלה:  בית הספר המלכותי לבלט 
 מעסיק:  אמריקן איירליינס, הבלט המלכותי הבריטי 
 בן או בת זוג:  Roberto Arias 
 פרסים והוקרה:  מדליית פרו פינלנדיה (23 במאי 1960)  מדליית בנג'מין פרנקלין (1974)  גבירה מפקדת במסדר האימפריה הבריטית 
 
דיים מרגוט פונטיין (באנגלית: Dame Margot Fonteyn ‏DBA;‏ 18 במאי 1919 – 12 בפברואר 1991; נולדה בשם מרגרט אוולין הוקמן) הייתה בלרינה אנגליה. היא עשתה את כל שנות הקריירה שלה כרקדנית עם הבלט המלכותי (לשעבר להקת תיאטרון סדלר'ס ולס) ועם הזמן מינתה אותה המלכה אליזבת השנייה  לפרימה בלרינה אסולוטה של הלהקה.
חייה

מרגוט פונטיין החלה ללמוד בלט בגיל ארבע, באנגליה ואחר כך בסין, לשם נשלח אביה במסגרת עבודתו. בשאנגחאי למדה אצל ג'ורג' גונצ'רוב, והקשר עמו תרם לעניינה המתמשך בבלט הרוסי. כאשר חזרה לאנגליה בגיל 14, הזמינה אותה נינט דה ולואה להצטרף לבית הספר לבלט ויק-ולס. היא הייתה מחליפתה של אליסיה מרקובה כפרימה בלרינה של הלהקה בשנת 1935. כוריאוגרף הוויק-ולס, סר פרדריק אשטון, כתב תפקידים רבים מספור לפונטיין ולבן-זוגה, רוברט הלפמן, שעמו רקדה משנות ה-30 עד שנות ה-40.
ב-1946 נכנסה הלהקה, ששמה שונה ל"בלט סדלר-ולס", אל בית האופרה המלכותית, קובנט גארדן, שם היה בן-זוגה התדיר ביותר במשך העשור הבא מייקל סומס. הופעתה ב"היפהפייה הנרדמת" של צ'ייקובסקי  הייתה לנקודת ציון הן לפונטיין והן ללהקה, אבל היא עשתה לה שם גם בבלטים שיצר אשטון, בהם "וריאציות סימפוניות", "סינדרלה", "דפניס וכלואה", "אונדין" ו"סילביה". בשנת 1949, יצאה בראש הלהקה למסע הופעות בארצות הברית והייתה לאישיות בינלאומית. לפני מלחמת העולם השנייה ואחריה, הופיעה פונטיין בשידורי טלוויזיה של הופעות בלט בבריטניה. ובראשית שנות ה-50 הופיעה בתוכניתו של אד סאליבן, הופעה שהעלתה את קרנו של המחול בארצות הברית.
ב-1955 נישאה לפוליטיקאי הפנמי רוברטו אריאס, והופיעה בהפקת צבע חיה של "היפהפייה הנרדמת" בשידור של NBC. כעבור שלוש שנים רקדה עם סומס בעיבוד לטלוויזיה של ה-BBC ל"מפצח האגוזים". הודות לתהילתה הבינלאומית ולבקשות רבות של סוכני אמנים, ניאות הבלט המלכותי בשנת 1959 לאפשר לפונטיין להיות לרקדנית עצמאית.
חייה > עם נורייב

ב-1961, כשפונטיין שקלה לפרוש מן הריקוד, ערק רודולף נורייב מבלט קירוב כשהופיע בפריז. פונטיין, שנרתעה אומנם מלהיות לבת-זוגו הקבועה בגלל ההבדל של 19 שנים ביניהם, רקדה עמו בהופעת הבכורה שלו בבלט המלכותי בז'יזל, ב-21 בפברואר 1962. הצמד היה בן לילה לסנסציה בינלאומית, כשכל אחד מהם דוחף את השני לתת את המיטב שבו. הם נודעו בעיקר בביצועיהם הקלאסיים ליצירות כגון "Le Corsaire Pas de Deux", "הסילפידה", "הביידרה", "אגם הברבורים" ו"ריימונדה", שבהן אימץ נורייב לא פעם כוריאוגרפיות שנועדו להבליט במיוחד את כשרונותיהם. הצמד הופיע בבכורת "מרגריט וארמאן" של אשטון, בכוריאוגרפיה שנכתבה במיוחד בשבילם, וצוין לשבח על הביצוע בתפקידים הראשיים ב"רומיאו ויוליה" של סר קנת מקמילן.
חייה > פרישה ומוות

בשנה שלאחריה, נורה בעלה של פונטיין בניסיון התנקשות, ונשאר משותק מן הצוואר ומטה, מצב שהצריך טיפול תמידי לשארית חייו. ב-1972 פרשה פונטיין למחצה, אם כי המשיכה לרקוד מדי פעם עד סוף העשור. ב-1979 חגג לה הבלט המלכותי והכריז רשמית על מינויה ל"פרימה בלרינה אסולוטה" של הלהקה. היא פרשה לפנמה, שם בילתה את זמנה בכתיבת ספרים, גידול בקר וטיפול בבעלה. היא מתה מסרטן השחלות בדיוק 29 שנים לאחר הופעת הבכורה שלה עם נורייב ב"ז'יזל".
הערות שוליים

1 2 3  אתר בית האופרה המלכותית, קובנט גארדן, ביוגרפיה של מרגוט פונטיין
| --- | --- |
בקרת זהויות :  NLI: 987007601413105171  PLWABN: 9810579105405606  BNE: XX1163222  BnF: cb13935221g (data)  CANTIC: a10253403  CiNii: DA02094402  GND: 118534270  ISNI: 0000 0001 0933 2624  LCCN: n79063851  LNB: 000313728  NDL: 00439805  NKC: pna2009505084  NLA: 35619551  NTA: 07090300X  SELIBR: 187153  SNAC: w6hx1fxn  SUDOC: 084121319  Trove: 249879  ULAN: 500356857  VIAF: 109469491   WorldCat (עם VIAF): 109469491 
פונטיין והלפמן ב"יפהפייה הנרדמת", בסיור של סדלר'ס ולס בארצות הברית ב-1950
אוסקר כהן

| --- | --- |

אוסקר כהן בשנת 1933
 לידה:  20 במאי 1870 לודז'
 פטירה:  1961 (בגיל 90 בערך) ארגנטינה
 מדינה:  פולין 
 עיסוק:  תעשיין
 
אוסקר כהן (נולד ב-20 במאי 1870 בלודז', נפטר ב-1961 בארגנטינה) היה תעשיין יהודי-פולני מלודז', שהתמחה בעיקר בתעשיית הטקסטיל.
חייו

אוסקר כהן נולד בשם אשר כהן למשפחה חסידית ומיוחסת. אביו, רבי לוי יצחק, היה מנהיג הוועד היהודי בלודז', מגדולי תעשייני הטקסטיל בלודז'. עבד כאורג במפעל של יוליוס היינצל (Juliusz Heinzel). אמו יהודית בתו של פרנס לודז, רבי עוזר ברגר. אבי אביו הוא רבי משה נחמיה הכהן אב"ד דווארט. אביו דאג לחינוכו, ולא הסתפק בלימודים בחדר, אלא שכר עבורו מורים פרטיים ללימודים חילוניים. תרומה כספית משמעותית לחינוכו הגיעה מדודו, שלמה סמונייבסקי-קלכשטיין, ולזכרו הקים כהן לאחר מלחמת העולם השנייה שתי מצבות – אחת בארגנטינה ואחת בפרגוואי.
בשנת 1889 הקים כהן בית מלאכה לאריגה, אך זה פשט רגל. במהלך שנות ה-90 של המאה ה-19 החל לעבוד כפקיד במפעל של יוליוס היינצל ויוליוס קוניצר (אנ'). הוא התקדם במהירות בתפקידיו, עד שהפך למנהל מכירות וצבר הון. בהתאם לאמרתו, "יהודי עשיר מפסיק להיות יהודי", שינה את שמו לאוסקר והחליף את החלוק בחליפה. לאחר מותו של קוניצר, סייע בהעברת המפעל לידי ג'וזפה טנפאני, חתנו של היינצל. בתחילת מלחמת העולם הראשונה הפך לבעל השליטה ב"מנופקטורה וידז'בסקה" (פול'), ולאחר התפטרותו של טנפאני מתפקיד היו"ר, תפס את מקומו.
בשנת 1900 רכש בית קטן ברחוב פיוטרקובסקה 43 בלודז', הרס אותו ובנה במקומו בית דירות מפואר. כמה שנים לאחר מכן רכש מניות במלון גרנד בלודז' (אנ'), והצטרף לדירקטוריון, אך בשנה שלאחר מכן התפטר ומכר את מניותיו לאדריכל דוד לנדה.
כהן היה ידוע בניצול עובדיו, שקיבלו שכר נמוך יותר מאשר אצל מעסיקים אחרים, אך שמר על תדמית של פילנתרופ. בתקופת האינפלציה והאבטלה הכריז כי יתרום 50 מיליון מרק פולני לקרן לבניית פוליטכניק בלודז'. עם זאת, הוא דאג שלא תוקם ועדה שתדרוש את הכסף, והפוליטכניון של לודז' הוקם רק לאחר מלחמת העולם השנייה. בשנות ה-30, למרות הפסדים כבדים במפעל ואי-תשלום מיסים או דיבידנדים לבעלי המניות, הצליח כהן להשיג מזומנים שהפקיד, בין היתר, בבנק שווייצרי.
הוא התגורר בארמון ברחוב טרגובה 61 (פול') בלודז'. במהלך השבועות הראשונים של הכיבוש הגרמני, עבד כשומר בארמונו. בדצמבר 1939 החליט תאגיד גרינג (אנ') להשתלט על "מנופקטורה וידז'בסקה" באופן חוקי באמצעות האס אס. כהן ואשתו הועברו לז'נבה, שם נוהל הבנק שהחזיק את מניות המפעל, ושם בוצעה עסקה שהצילה את חייו. לאחר המלחמה התיישב תחילה במקסיקו, שם המשיך בספקולציות פיננסיות רווחיות, ולבסוף עבר לארגנטינה. הוא היה תומך של ציונות.
חייו > משפחתו

כהן היה נשוי פעמיים. מנישואיו הראשונים למריה לבית רובין נולדו לו שישה ילדים, שלושה מהם מתו לפני שהגיעו לבגרות. שלושת האחרים היו:
הנריק – תעשיין שסייע לאביו להיחלץ מחובות המלחמה, אך נקלע עמו לסכסוך עקב אי-הסכמתו לבחירת אשתו.
מקסימיליאן כהן (פול') – עורך דין, פילנתרופ ידוע בלודז', ששימש כקונסול כבוד של שוודיה בעיר. עבר לארצות הברית זמן קצר לפני פרוץ מלחמת העולם השנייה. התגורר עם אמו בווילה מפוארת בווידז'ב ברחוב קונסטיטוציינה 42c (כיום מרכז לחינוך ושיקום לאנשים עם מוגבלויות בלודז'), נישא לפליציה בתו של משה שור.
אלברט – נורה למוות ב-1929 על ידי פועל ב"מנופקטורה וידז'בסקה".
ביבליוגרפיה

Bolesław Lesman, Recepta na miliony. Z dziejów rodu Konów. Wyd. Książka i Wiedza, Warszawa 1967. (בפולנית)
Przemysław Waingertner, Widzewska dynastia. Wzlot i upadek rodziny Konów; „Kronika Miasta Łodzi”, 2009, nr 2, s. 167–178. (בפולנית)
Magdalena Prokopowicz (red.), Żydzi polscy. Historie niezwykłe, Wydawnictwo Demart, Warszawa 2010, s. 167, 168. (בפולנית)
הערות שוליים

↑  נפטר כ"ז באדר תר"פ.
↑  נפטרה כ"ז באלול תרל"ד.
| --- | --- |
בקרת זהויות :  NLI: 987007516603105171  PLWABN: 9810540726305606  GND: 1035680580  ISNI: 0000 0003 9216 3765  NTA: 314357319  SELIBR: 255628  VIAF: 286151306   WorldCat (עם VIAF): 286151306 
אביו רבי לוי יצחק
ארמונו ברחוב טרגובה 61
אוסקר כהן
חרוסת

| --- | --- |

קערת חרוסת אשכנזית, והחומרים מהם היא עשויה, משמאל לימין: אגוזים, יין, קינמון, דבש ותפוחים
 
 מאכלים
 סוג:  מטבל
 מטבח:  המטבח היהודי
 מרכיבים עיקריים:  תפוחים, אגוזים, יין
 ברכתו:  העץ או שהכל
 
צלחת חרוסת בנוסח ספרדי של מערב-אירופה המכילה תפוחים, אגסים, צימוקים, תאנים, מיץ תפוזים, יין אדום, צנוברים וקינמון
חֲרוֹסֶת, הנמצאת בקערת ליל הסדר, היא מטבל סמיך ומתוק שבו מטבילים את המרור הנאכל בליל הסדר.
הרכב החרוסת והכנתה

הרכב החרוסת משתנה מעדה לעדה, אך נהוג לרוב להכין את החרוסת מפירות ושאר מוצרים שאליהם נמשל עם ישראל במגילת שיר השירים:
תפוח – ”וְרֵיחַ אַפֵּךְ כַּתַּפּוּחִים” (פרק ז', פסוק ט')
תמר – ”קוֹמָתֵךְ דָּמְתָה לְתָמָר” (פרק ז', פסוק ח')
אגוז – ”אֶל גִּנַּת אֱגוֹז יָרַדְתִּי” (פרק ו', פסוק י"א)
רימון – ”כְּפֶלַח הָרִמּוֹן רַקָּתֵךְ” (פרק ד', פסוק ג')
תאנה – ”הַתְּאֵנָה חָנְטָה פַגֶּיהָ” (פרק ב', פסוק י"ג)
צימוק – ”שָׁדַיִךְ כְּאֶשְׁכְּלוֹת הַגֶּפֶן” (פרק ז', פסוק ט')
דבש – ”דְּבַשׁ וְחָלָב תַּחַת לְשׁוֹנֵךְ” (פרק ד', פסוק י"א)
קינמון – ”נֵרְדְּ וְכַרְכֹּם קָנֶה וְקִנָּמוֹן” (פרק ד', פסוק י"ד)
יין – ”מַה טֹּבוּ דֹדַיִךְ מִיַּיִן” (פרק ד', פסוק י'). היין הוא גם זכר לדם בני ישראל שנשפך במצרים.
נוהגים להוסיף גם שקדים, על שם ששקד הקב"ה על הקץ, ולזכר נבואת ירמיהו כי ”כֵּן אֶשְׁקֹד עֲלֵיהֶם לִבְנוֹת וְלִנְטוֹעַ נְאֻם ה'” (ירמיהו, ל"א, כ"ז).
על המינים האלו יש המוסיפים פירות שונים: ערמון, אגס (כדי לצבוע את החרוסת בצבע טיט), שומשום, מיני ירקות (ויש שהתירו לעשות חרוסת מירקות בלבד), ואף קוקוס (כמנהג יהדות סורינאם). יש שאף עירבו או גירדו חומר או לבנה, זכר לטיט (ויש שפסלו מנהג זה).
החרוסת נעשית תחילה כעיסה עבה, זכר לטיט שבו נשתעבדו בני ישראל במצרים, בתוספת פיסות של התבלינים קינמון וזנגביל זכר לתבן והקש שעורב בטיט. את העיסה שורים ביין כדי שתהפוך לנוזלית יותר, ויש שנוהגים להוסיף את היין דווקא על שולחן הסדר.
מקור המנהג

במשנה (משנה, מסכת פסחים, פרק י', משנה ג') מובאת מחלוקת האם אכילת חרוסת בליל הסדר היא מצווה מדברי סופרים או שכלל איננה מצווה. לדעת תנא קמא, אין אכילת החרוסת מצווה, ותפקידה רק כדי להפיג את טעמה המריר של החזרת (או כדי להרוג סוג של תולעת הקיים בחזרת). לדעת רבי אלעזר ברבי צדוק אכילת החרוסת בליל הסדר היא מצווה, ומבואר בתלמוד כי לדעת רבי לוי הוא זכר לעץ התפוח (שתחתיו לפי המדרש, היו יולדות נשות עם ישראל את ילדיהן במצרים כדי שלא יזוהו), ולדעת רבי יוחנן הוא נאכל זכר לטיט שאותו היו צריכים להכין לצורך יצור הלבנים למפעלי הבניה של פרעה במסגרת עבודת הכפייה שהייתה מוטלת על היהודים במצרים.